**Jonny Nilsson** (9. helmikuuta 1943 Filipstad – 22. kesäkuuta 2022 Hindås) oli ruotsalainen pikaluistelun olympiavoittaja ja maailmanmestari, joka oli lajissaan maailman huippuja 1960-luvun puolivälissä.

Nilsson sijoittui 19-vuotiaana vuonna 1962 MM-kilpailujen yhteispisteissä kymmenenneksi oltuaan 10 000 metrillä nopein. EM-kilpailuissa hän sijoittui 15:nneksi. Vuonna 1963 hän voitti Karuizawassa maailmanmestaruuden tehtyään uuden maailmanennätyksen 5 000 metrillä (7.34,3), 10 000 metrillä (15.33,0) ja yhteispisteissä (178,440). Saman vuoden EM-kilpailuissa hän sijoittui seitsemänneksi. Vuoden 1963 saavutusten perusteella Jonny Nilsson sai Svenska Dagbladetin kultamitalin. Samoin hänet valittiin vuoden 1964 Pohjolan parhaaksi urheilijaksi. Menestysvuodestaan Nilsson kirjoitti kirjan *Sikta mot stjärnorna*. Asevelvollisuuden aikana hän voitti sotilasviisiottelun vuonna 1964*selvennä*.

Innsbruckin olympialaisissa 1964 Nilsson voitti 10 000 metrillä kultaa 15,9 sekunnin erolla hopeamitalisti Fred Anton Maieriin ja sijoittui 5 000 metrillä kuudenneksi. Vuoden 1964 MM-kilpailuissa hän keskeytti sairastumisen vuoksi ja EM-kilpailuissa sijoittui kymmenenneksi. Vuonna 1965 hän oli MM-kisoissa neljäs ja EM-kisoissa yhdestoista. Vuonna 1966 hän saavutti MM-pronssia ja sijoittui EM-kisoissa neljänneksi. Grenoblen olympialaisissa 1968 Nilsson sijoittui 5 000 metrillä seitsemänneksi ja 10 000 metrillä kuudenneksi. Olympiavuoden 1968 jälkeen hän päättikin uransa.

Uransa loppuvaiheessa Nilssonilla oli sen ajan kuuluisana henkilönä mahdollisuus saada oma TV-ohjelma "Jonnys Hörnä", jota hän teki vuosina 1966–1968. Vuonna 1970 pikaluistelijat muodostivat oman ammattilaissarjansa, joka oli käynnissä vuosina 1972–1974 kaatuen kuitenkin taloudellisiin ongelmiin. Jonny Nilsson oli mukana kyseisen ammattilaisliiton järjestelyissä.

Vuonna 2009 pidetyssä Euroopan parlamentin vaaleissa Jonny Nilsson oli kristillisdemokraattien ehdokkaana.  Hän oli kristillisdemokraattien ehdokkaana myös vuoden 2010 valtiopäivävaaleissa. Kummassakaan vaalissa hänen ei onnistunut päästä läpi.

Henkilökohtaiset ennätykset
---------------------------

* 500 metriä: 42,2
* 1 500 metriä: 2.08,2
* 3 000 metriä: 4.27,6
* 5 000 metriä: 7.32,9
* 10 000 metriä: 15.33,0

Tunnustukset
------------

* Oscar Mathisen -palkinto vuonna 1962
* Svenska Dagbladetin kultamitali 1963

Lähteet
-------

* Arponen, Antti O.; Hannus, Matti; Honkavaara, Aarne; Leinonen, Kimmo; Mäki-Kuutti, Tarmo; Raatikainen, Voitto; & Raevuori, Antero: *Talviurheilun tähdet*, s. 535–536. WSOY, 1986. ISBN 951-0-13095-8.
* Jonny Nilsson *Olympedia*. Viitattu 22.6.2022. (englanniksi)
* Jonny Nilsson: 50-års minne - resan till Moskva seniorbloggen.se.  Arkistoitu 22.2.2015. Viitattu 22.2.2015. (ruotsiksi)

### Viitteet

1. ↑  Jonny Nilsson - Sveriges Olympiska Kommitté *sok.se*. Viitattu 22.6.2022. (ruotsiksi)
2. 1 2 3 4 5 6 7 8  Arponen, ym. s. 535–536
3. ↑  Olympedia
4. ↑  Med distans till OS-guldet seniorbloggen.se.  Arkistoitu 22.2.2015. Viitattu 22.2.2015. (ruotsiksi)
5. ↑  Valsedel till Europaparlamentsvalet (Arkistoitu – Internet Archive)

  

Miesten 10 000 metrin pikaluistelun olympiavoittajat

|  |
| --- |
| 1924: Julius Skutnabb |
1932: Irving Jaffee |
1936: Ivar Ballangrud |
1948: Åke Seyffarth |
1952: Hjalmar Andersen |
1956: Sigge Ericsson |
1960: Knut Johannesen |
1964: Jonny Nilsson |
1968: Johnny Höglin |
1972: Ard Schenk |
1976: Piet Kleine |
1980: Eric Heiden |
1984: Igor Malkov |
1988: Tomas Gustafson |
1992: Bart Veldkamp |
1994: Johann Olav Koss |
1998: Gianni Romme |
2002: Jochem Uytdehaage |
2006: Bob de Jong |
2010: Lee Seung-hoon |
2014: Jorrit Bergsma |
2018: Ted-Jan Bloemen |
2022: Nils van der Poel |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ruotsi
* Alankomaat

 |

 |